b'\n_START_ARTICLE_\nTeleradioterapija\n_START_PARAGRAPH_\nTeleradioterapija, telerapija ali obsevanje na daljavo, tudi zunanje perkutano obsevanje, je najpogostej\xc5\xa1a oblika radioterapije. Pri tak\xc5\xa1nem na\xc4\x8dinu obsevanja bolniki le\xc5\xbeijo name\xc5\xa1\xc4\x8deni in imobilizirani s posebnimi pripomo\xc4\x8dki na obsevalni mizi, kjer se obsevajo s pomo\xc4\x8djo izvora sevanja, ki se nahaja izven njihovega telesa. Nasprotno kot pri obsevanju z brahiterapijo (bli\xc5\xbeinskim obsevanjem), kjer je potrebno vir sevanja vstaviti v samo telo. _NEWLINE_V teleradioterapiji se uporabljajo rentgenski \xc5\xbearki (X \xc5\xbearki) visokih energij. S kilovoltnimi rentgenskimi \xc5\xbearki (kV) se obsevanjo tumorji, ki se nahajajo na sami ko\xc5\xbei pacienta ali tik pod njo. Za globlje le\xc5\xbee\xc4\x8de tumorje (prostata, mehur, materni\xc4\x8dni vrat, dojka, plju\xc4\x8da) pa se uporabljajo megavoltni rentgenski \xc5\xbearki (MV), ki so \xc5\xbearki mo\xc4\x8dnej\xc5\xa1ih energij in s tem posledi\xc4\x8dno zmo\xc5\xbenost ve\xc4\x8djega prodora v tkivo.\n_START_SECTION_\nProces teleradioterapije\n_START_PARAGRAPH_\nV procesu zdravljenja je potrebo dolo\xc4\x8diti namen zdravljenja (radikalno ali paliativno zdravljenje). Radioterapija je vklju\xc4\x8dena lahko tudi kot del procesa zdravljenja z kirurgijo, kemoterapijo, hormonsko terapijo in  imunoterapijo. Lahko pa zdravljenje raka vklju\xc4\x8duje vse od na\xc5\xa1tetih mo\xc5\xbenosti. Seveda je to predvsem odvisno od same vrste raka, stadija, lokalne kontrole, psiho-fizi\xc4\x8dnega stanja bolnika. Radioterapevtski proces lahko predstavlja radikalno obliko zdravljenja raka. Lahko ga pa uporabimo kot del adjuvantne (re\xc5\xa1evalne) terapije, kot dodatno zdravljenje po prvotno izvedenem operativnem posegu (npr. radikalna prostektomija prostate ali rak dojke v zgodnjih fazah)._NEWLINE_Obsevanje z visokimi energijami rentgenskih \xc5\xbearkov privede do uni\xc4\x8denje same verige DNK celice tumorskega tkiva in posledi\xc4\x8dno v celi\xc4\x8dno apoptozo (odmrtje celice). V procesu obsevanja je potrebna omejitev rentgenskih \xc5\xbearkov z visokimi energijami, saj je cilj radioterapije predati natan\xc4\x8dno dolo\xc4\x8deno dozo sevanja tumorskemu tkivu na povprej \xc5\xbee dolo\xc4\x8den tar\xc4\x8dni volumen tkiva in hkrati predati \xc4\x8dim manj\xc5\xa1o dozo na zdrava tkiva. Vse to doprivede do zmanj\xc5\xa1anja stranskih u\xc4\x8dinkov, posledic obsevanja in ve\xc4\x8djo mo\xc5\xbenost izbolj\xc5\xa1anja lokalne kontrole bolezni. Za zagotovitev natan\xc4\x8dnega obsevanja in kontrole bolezni je potrebna natan\xc4\x8dnost in doslednost vseh segmentov, ki se pri\xc4\x8dnejo \xc5\xbee samo pripravo, izdelavo obsevalnega na\xc4\x8drta in izvedbo obsevanja. _NEWLINE_V sodobnem procesu teleradioterapije prihaja do nenehnega razvoja novej\xc5\xa1ih in s tem natan\xc4\x8dnej\xc5\xa1ih obsevalnih tehnik in obsevalnih na\xc4\x8drtov. S tem \xc5\xbeelimo izbolj\xc5\xa1ati natan\xc4\x8dnost obsevanja v smislu pove\xc4\x8danja konformnosti izodozne razporeditve doze (prileganje doznega volumna obliki tumorja), pri \xc4\x8demer je prehod iz visokodoznega na nizkodozno podro\xc4\x8dje \xc4\x8dim manj\xc5\xa1i. S pomo\xc4\x8djo razvoja tehnologij za preverjanje nastavitve bolnika pred obsevanjem, pa je pomembna zagotovitev ponovljivosti vsakodnevnega polo\xc5\xbeaja bolnika. Pomembno je, da se zagotavlja vsakodnevno natan\xc4\x8dno obsevanje od prvega do zadnega obsevanja, s \xc4\x8dim manj\xc5\xa1ih odstopanjem.\n_START_SECTION_\nObsevanje s fotonskim snopom (MV)\n_START_PARAGRAPH_\nVisoke energije rentgenskih \xc5\xbearkov oz. fotonov, ki so energijski kvanti kvantiziranega elektromagnetnega polja. Navadno ga ozna\xc4\x8dujemo s simbolom \xce\xb3 (gr\xc5\xa1ka \xc4\x8drka gama). V fiziki visokih energij je navadno ta oznaka za fotone visokih energij (gama \xc5\xbearki), ki nastajajo npr. pri jedrskih razpadih, v jedrih atomov. Fotone, ki pa nastanejo v elektronskem oblaku ali v okolici jedra atoma (rentgenski \xc5\xbearki) pa ozna\xc4\x8dujemo s \xc4\x8drko X. _NEWLINE_Obsevanje s fotonskim snopom je najbolj pogosto obsevanje v procesu teleradioterapije. O fotonskem obsevanju govorimo takrat, kadar elektroni na poti iz pospe\xc5\xa1evalne cevi tr\xc4\x8dijo v vstavljeno obsevalno tar\xc4\x8do (snov z visokim vrstnim \xc5\xa1tevilom Z). V obsevalni tar\xc4\x8di prihaja do nastanka zavornega sevanja, kar privede do visoko energijskih fotonov, ki v nadaljevanju zadenejo v izravnalni filter, ki izravna dozni profil. Potrebna je dodatna omejitev \xc5\xbearkovnega snopa, za kar skrbijo zaslonke. Pomembni element, ki omogo\xc4\x8da poljubno oblikovanje obsevalnih polj je ve\xc4\x8dlistni komatorski sistem MLC (angl. Multileaf Collimator), s katerim oblikujemo fotonska obsevalna polja.\n_START_SECTION_\nObsevanje z elektronskim snopom (MeV)\n_START_PARAGRAPH_\nPri obsevanju z elektronskim snopom, pospe\xc5\xa1eni elektroni tre\xc4\x8dijo v tanko kovinsko sipalno folijo, katere naloga je zagotovitev homogenosti obsevalnega polja \xc4\x8dez celoten dozni profil \xc2\xbbdose flattnes\xc2\xab. Obsevalno polje omejimo s posebnimi aplikatorji \xc2\xbbtubusi\xc2\xab\xc2\xa0za zmanj\xc5\xa1anje obsevalnega polja na \xc5\xbeeleno velikost. Izhodni snop elektronov natan\xc4\x8dno omejimo z individualnimi za\xc5\xa1\xc4\x8ditami, ki so sestavljene iz Woodove zlitine. _NEWLINE_Najbolj pogoste energije z elektronskim obsevanjem so: 6, 9, 12, 15 in 18 MeV in se uporabljajo predvsem za obsevanje plitvih tumorjev, ki imajo le\xc5\xbei\xc5\xa1\xc4\x8de tik pod ko\xc5\xbeo ali bodisi za dodatno obsevanje na samo le\xc5\xbei\xc5\xa1\xc4\x8de tumorja, kateri je bil predhodno kirur\xc5\xa1ko odstranjen in obsevan s fotonskimi \xc5\xbearki. Obsevanje z elektroni pa se uporablja tudi, kot proces intra operativnega obsevanja (angl. IOERT - Intra-operative electron radiation therapy), ki je proces obsevanja med samo operacijo na le\xc5\xbei\xc5\xa1\xc4\x8de tumorja, kjer je bil tumor odstranjen._NEWLINE_Elektronsko obsevanje je zelo uporabno obsevanje, saj je globinski padec doze pri obsevanju z elektroni zelo hiter, kar pomeni, da glede na energijo elektorni, hitro dose\xc5\xbeejo svoj dozni maksimum in imajo strm padec doze v zdravem tkivu.\n_START_SECTION_\nObsevanje s hitrimi protoni\n_START_PARAGRAPH_\nGlavni \xc4\x8dlanek: Obsevanje s hitrimi protoni_NEWLINE_Protonska terapija je vrsta obsevanja z delci, ki uporablja protone, da uni\xc4\x8di obolelo tkivo, najbolj pogosto rakave celice. Ve\xc4\x8dina energije se sprosti na to\xc4\x8dno dolo\xc4\x8deni globini, pri \xc4\x8demer je absorbirana energija pred in za to globino zanemarljivo nizka. Zato ima tovrstno obsevanje manj stranskih u\xc4\x8dinkov v primerjavi z obsevanjem z \xc5\xbearki \xc9\xa3.\n_START_SECTION_\nRadikalno ali kurativno\n_START_PARAGRAPH_\nPri radikalnem zdravljenju je namen zdravljenja uni\xc4\x8denje tumorja in sama ozdravitev bolnika.\n_START_SECTION_\nPaliativno\n_START_PARAGRAPH_\nNamen paliativnega zdravljenja je predvsem zmanj\xc5\xa1evanje bolezenskih znakov, ki jih povzro\xc4\x8da tumor (laj\xc5\xa1anje bole\xc4\x8din, krvavitev, ki so posledica tumorja), \xc4\x8deprav vemo, da bolezen ni ve\xc4\x8d ozdravljiva. Bistveni namen paliativnega zdravljenja je predvsem omogo\xc4\x8diti bolnikom \xc5\xbeiveti \xc4\x8dim dalj\xc5\xa1o \xc4\x8dasovno obdobje in z dobro kvaliteto \xc5\xbeivljenja, \xc4\x8deprav raka ne moremo uni\xc4\x8diti.\n_START_SECTION_\nPredoperatvino\n_START_PARAGRAPH_\nNamen predoperativnega obsevanja je obsevanje z namenom zmanj\xc5\xa1anja tumorja pred samim operativnim posegom.\n_START_SECTION_\nPriprava na obsevanje\n_START_PARAGRAPH_\nPred pri\xc4\x8detkom postopka obsevanja je potrebna predhodna priprava bolnika na napravi za simuliranje obsevanja. V najve\xc4\x8dji meri je to diagnosti\xc4\x8dna CT naprava, ki ustvari tridimenzionalno sliko notranjosti telesa (CT - ra\xc4\x8dunalni\xc5\xa1ka tomografija; angl. computer tomography). Na pripravi na obsevanje se naredi serija CT slik predvidenega obsevalnega podro\xc4\x8dja (navadno podro\xc4\x8dja v katerem se nahaja tumor). _NEWLINE_Vsakega bolnika je potrebno predhodno s posebnimi fiksacijskimi pripomo\xc4\x8dki (plasti\xc4\x8dne in gumijaste podlage, plasti\xc4\x8dne maske) imobilizirati in nastaviti v ustrezno dolo\xc4\x8den polo\xc5\xbeaj. Tako zagotovimo fiksacijo in \xc4\x8dim manj\xc5\xa1e premikanje bolnika tekom izvajanja obsevanja. Vsako obsevalno podro\xc4\x8dje (medenica, glava, prstni ko\xc5\xa1, dojka) zahteva uporabo posebno dolo\xc4\x8denih fiksacijskih sredstev. Pri izvedbi slikanja se lahko uporabi za bolj\xc5\xa1i prikaz tumorja in sosednje le\xc5\xbee\xc4\x8dih zdravih organov na CT slikah, kontrastno sredstvo.  Za tumorje v podro\xc4\x8dju glave in vratu se uporabijo za fiksacijo bolnika posebne termoplasti\xc4\x8dne maske, katere so izdelane individualno za vsakega bolnika. Maska se izdela \xc5\xbee pripravi na obsevanje na CT napravi in uporablja se pri vsakem obsevanju za nastavitev bolnika.\n_START_SECTION_\nIzdelava obsevalnega plana\n_START_PARAGRAPH_\nIzdelava obsevalnega plana je pomemben del procesa v radioterapevtskem zdravljenju. Pri\xc4\x8dne se z vrisovanjem vseh tar\xc4\x8dnih volumnov in kriti\xc4\x8dnih organov na CT slikah, ki so bile narejene na pripravi bolnika na obsevanje. Zdravnik radioterapevt onkolog dolo\xc4\x8di predvideno dnevno prejeto dozo posameznega obsevanja (doza na frakcijo), skupno prejeto dozo (tumorska doza) na tumor in kriti\xc4\x8dne organe. Seznam predstavlja tabelo vrisanih tar\xc4\x8dnih struktur, katera slu\xc5\xbei izdelovalcu obsevalnega na\xc4\x8drta (medicinski fizik in radiolo\xc5\xa1ki in\xc5\xbeenir dozimetrist) za izdelavo obsevalnega na\xc4\x8drta. Medicinski fizik in radiolo\xc5\xa1ki in\xc5\xbeenir dozimetrist s pomo\xc4\x8djo radioterapevtskega planirnega sistema dolo\xc4\x8dita: vpadne kote v telo bolnika, jakost fotonske energije in s pomo\xc4\x8djo posebnih ra\xc4\x8dunalni\xc5\xa1kih algoritmov obliko obsevalnega polja ter dozo.\n_START_SECTION_\nIntenzitetno modulirana radioterapija (IMRT)\n_START_PARAGRAPH_\nPri intenzitetno modulirani radioterapevtski tehniki (angl. Intensity-modulated radiation therapy) se uporabljajo stati\xc4\x8dna obsevalna polja ob konstantno izsevani dozi. Tekom obsevanja pa prihaja do spreminjanja obsevalnega polja. Celotno obsevanje tako traja okoli 15-20 minut. IMRT obsevalna tehnika omogo\xc4\x8da bolj konformno dozno porazdelitev tar\xc4\x8dnih volumnov v primerjavi z 3D-CRT (angl. 3D - Conformal radiation therapy) obsevalno tehniko, ki velja za osnovno tenhiko obsevanja.\n_START_SECTION_\nVolumetri\xc4\x8dna modulirana lo\xc4\x8dna terapija (VMAT)\n_START_PARAGRAPH_\nVolumetri\xc4\x8dno modulirana lo\xc4\x8dna terapija (angl. Volumetric modulated arc therapy) predstavlja eno izmed najprednej\xc5\xa1ih obsevalnih tehnik. Poglavitna zna\xc4\x8dilnost te tehnike je, da tekom obsevanja linearni pospe\xc5\xa1evalnik seva fotonski snop \xc5\xbearkov ves \xc4\x8das obsevanja. Tekom vrtenja obsevalnega aparata okoli bolnika pa prihaja do spreminjanja dolo\xc4\x8denih parametrov: oblikovanje obsevalnega polja, spremenljive hitrosti izsevane doze na enoto ter spreminjanje hitrosti obsevalnega aparata tekom vrtenja.  Obsevanje je lahko izvedeno v poljubnem \xc5\xa1tevilu obsevalnih lokov vrtenja okoli bolnika, a vendar navadno zadostujejo eden do trije obsevalni loki. Poglavitna prednost VMAT tehnike pred IMRT tehniko je predvsem kraj\xc5\xa1i obsevalni \xc4\x8das in s tem manj\xc5\xa1a verjetnost premikanja bolnika tekom obsevanja, kar pomeni ve\xc4\x8djo natan\xc4\x8dnost obsevanja.\n_START_SECTION_\nSlikovno vodena radioterapija (IGRT)\n_START_PARAGRAPH_\nSlikovno vodena terapija (angl. Image Guided Radiotherapy) je proces pri katerem s pomo\xc4\x8djo razli\xc4\x8dnih sistemov za zajetje slik nastavitve bolnika, se zagotavlja natan\xc4\x8dnost obsevanja. IGRT tehnika preverjanja identi\xc4\x8dnosti in nastavitve polo\xc5\xbeaja je zagotoviti bolj\xc5\xa1o skladnost ter natan\xc4\x8dnost v odnosu polo\xc5\xbeaja, v katerem je bil bolnik na CT simulatorju ob pripravi na obsevanje. Pravilno nastavitev bolnika je potrebno preveriti pred samim pri\xc4\x8detkom obsevanja. Pri naprednih obsevalnih tehnikah, zahtevnih ter obse\xc5\xbenih obsevalnih na\xc4\x8drtih je potrebno izvajanje vsakodnevnega procesa preverjanja polo\xc5\xbeaja in nastavitve _NEWLINE_bolnika.\n_START_SECTION_\nLinearni pospe\xc5\xa1evalnik\n_START_PARAGRAPH_\nLinearni pospe\xc5\xa1evalnik (angl. Linear accelerator - LINAC) je megavoltna (MV) obsevalna naprava, ki se uporablja v teleradioterapiji. V preteklosti so se uporabljali obsevalni aparati, ki so imeli vstavljen izvor sevanja elementa Co\xe2\x81\xb6\xe2\x81\xb0 (telekobalt). Temeljne prednosti linearnega pospe\xc5\xa1evalnik pred telekobaltom je zmo\xc5\xbenost tvorjenja razli\xc4\x8dnih spektrov energij potrebnih za natan\xc4\x8dno dozno obremenitev predvidenih tar\xc4\x8dnih struktur. V linearnem pospe\xc5\xa1evalniku ni ve\xc4\x8d radioaktivnega izotopa, kot je bil v telekobaltu. Zaradi to\xc4\x8dkastega izvira je mo\xc5\xbena bolj\xc5\xa1a ostrina polja in s tem manj\xc5\xa1a polsenca tekom obsevanja pri linearnemu pospe\xc5\xa1evalniku, kot pri telekobaltu.\n_START_SECTION_\nDelovanje linearnega pospe\xc5\xa1evalnika\n_START_PARAGRAPH_\nOb segrevanju volframove \xc5\xbeari\xc5\xa1\xc4\x8dne nitke, prihaja do emisije elektronov (negativno nabitih delcev), ki se pospe\xc5\xa1ujejo do energij 6MV - 21 MV v pospe\xc5\xa1evalni cevi s pomo\xc4\x8djo elektromagnetnega valovanja. Visokoenergijski snop elektronov se nato s pomo\xc4\x8djo posebnih magnetov oblikuje in odkloni v ozek snop s premerom cca 3 mm ter usmeri v obsevalno tar\xc4\x8do. Na tar\xc4\x8di, zgrajeni prete\xc5\xbeno iz volframa, pride do interakcije in zavornega sevanja, kar privede do emisije visokoenergijskih fotonov - obsevanje s fotoni. _NEWLINE_Na poti elektronov iz pospe\xc5\xa1evalne cevi, pa se lahko obsevalna tar\xc4\x8da umakne na poti pospe\xc5\xa1enih elektronov, tako da elektroni tr\xc4\x8dijo v posebno sipalno folijo, katere namen je razpr\xc5\xa1itev elektronskega snopa - obsevanje z elektroni.\n_START_SECTION_\nTerapevtska rentgenska naprava\n_START_PARAGRAPH_\nTerapevtska rentgenska naprava je v osnovi navaden rentgenski diagnosti\xc4\x8dni aparat z rentgensko cevjo. Namenjen je obsevanju s fotoni nizkih energij (od 10kV do ve\xc4\x8d 100kV). Sestavljen je iz rentgenske cevi, v kateri je katoda (negativno nabita elektroda), ki predstavlja vir emitacije elektronov in tar\xc4\x8da, ki jo predstavlja anoda, ki je pozitivno nabita elektroda. Sama napetost med katodo in elektrodo, omogo\xc4\x8da pospe\xc5\xa1evanje elektronov od katode do anode, kjer po principu zavornega sevanja ob trku elektronov na anodo nastanejo fotoni (x \xc5\xbearki), ki se uporabljajo v terapevtske namene._NEWLINE_Zaradi dokaj majhne prodornosti teh \xc5\xbearkov se terapevtski rentgenski aparat uporablja za obsevanje primarnih nemelanomskih ko\xc5\xbenih tumorjev, raznih zasevkov v podro\xc4\x8dju ko\xc5\xbee. Prav tako lahko se lahko obsevajo razne benigne formacije, kot so keloidi, teni\xc5\xa1ki komolec in artritis.\n_START_SECTION_\nVe\xc4\x8dlistni kolimatorski sistem\n_START_PARAGRAPH_\nVe\xc4\x8dlistni kolimatorski sistem (angl. MLC - Multi Leaf Collimator) je sistem majhnih listi\xc4\x8dev iz volframove zlitine za natan\xc4\x8dno in poljubno oblikovanje obsevalnega polja. MLC sistem vklju\xc4\x8duje navadno okoli 120 (60 parov) majhnih listi\xc4\x8dev v debelini od 2,5mm do 10mm. Novej\xc5\xa1i sistemi (HD-MLC) vsebujejo tudi 160 listi\xc4\x8dev (80 parov). V procesu planiranja obsevalnega plana je mogo\xc4\x8da poljubna nastavitev vsakega listi\xc4\x8da posebej pri poljubnem obsevalnem polju in kotu vpada \xc5\xbearkovnega sistema. Tak\xc5\xa1en na\xc4\x8din oblikovanja obsevalnega polja omogo\xc4\x8da na\xc4\x8drtovalcu obsevalnega na\xc4\x8drta natan\xc4\x8dno in bolj u\xc4\x8dinkovito oblikovanje snopa \xc5\xbearka po geometriji in obliki tumorja in s tem manj\xc5\xa1e nepotrebno obsevanje zdravih ti. kriti\xc4\x8dnih organov.'